ГРАДСКИ ЦЕНТАР ЗА СОЦИЈАЛНИ РАД ЈАГОДИНA

035/221-730;240-030;222-456

Ружице Милановић 1

csrjag@ptt.yu

j0098513

Број: 551-03-171/19

Датум: 25.01.2019. год.

ПЛАН РАДА ГРАДСКОГ ЦЕНТРА ЗА СОЦИЈАЛНИ РАД ЗА 2019. ГОДИНУ

Градски центар за социјални рад Јагодина (у даљем тексту Центар) у 2019.год. биће организован у оквиру служби: Служба за новчана давања, Служба за заштиту одраслих и старих, Служба за заштиту деце и младих и Тим за заштиту жртава насиља у породици. У оквиру Центра развијаће се услуге социјалне заштите у оквиру радних јединица. У 2019. години планира се укупан број захтева у износу од преко 10.000.

План и програм рада Градског центра за социјални рад у Јагодини у 2019. години биће усклађен са: важећим законима, правилником о организацији, нормативима и стандардима рада, одлукама и прописима који регулишу систем социјалне заштите, актуелном стратегијом развоја социјалне заштите усвојеном на седници Владе Републике Србије, трансформацијом и реформом система социјалне заштите на републичком нивоу, као и могућностима за њихову примену на локалном нивоу, друштвеним и економским кретањима у Општини, Стратегијом развоја социјалне заштите Града Јагодина, организацијском и кадровском структуром Центра. важећим техникама и методама рада

У вршењу јавних овлашћења, Центар као орган старатељства и као установа социјалне заштите, поступа у складу са нормативима и стандардима утврђеним Правилником о организацији, нормативима и стандардима стручног рада Центра за социјални рад (Сл. гл.59/08)

Служба за заштиту одраслих и старих обављаће у току 2019. године послове заштите корисника у складу са законски предвиђеним актима и то: смештај у домове за стара лица, смештај у установе социјалне заштите, постављање привременог старатеља (у оставинском поступку, поступку лишења пословне способности, за склапање уговора о дож. издржавању, за подизање пензије и банковне услуге, прибављање личне документације, оставинске поступке и друге поступке пред судом и сл.), постављање сталног старатеља за лица лишена пословне способности, промену старатеља, сагласност у вези располагања старатеља имовином лица под старатељством, преиспитивањем учешћа у трошковима смештаја и утужење сродника који не плаћају смештај у установе, пријаве насиља у породици над остарелим лицима, пријава за занемаривање одраслих и старих лица, за лица у скитњи или бескућнике, захтева за услугом породичног смештаја за одрасле и старе, захтева Полицијске управе за давање података у везиотпуста из држављанства, захтева КПЗ-а за социјалном анамнезом, давање налаза соц. анамнеза и сагласности по захтевима од стране других установа.

Поред редовних послова из делокруга рада Центара за социјални рад служба за одрасле и старе у 2019. години посебан акценат ставља на: проналажење и мотивацију додатног броја будућих хранитеља за бављење хранитељством за одрасла и стара лица, редовни поступак поновног прегледа лица под стартељством (ревизија стартељства) и израду планова заштите за наредни период у сарадњи са домовима за смештај душевно оболелих лица, пружање помоћи породицама, кроз свакодневни рад, породични закон предвиђа механизме интервенција и праћења случајева насиља у породици, тако да ће се уз стручни рад и стално едукативно усавршавање радника Центра, радити на откривању и спречавању насиља у породици кроз директну сарадњу са тимом за заштиту од насиља у породици, коришћење ресурса Породичног саветовалишта кроз едукацију корисника са проблемима у породичним и брачним односима а током директног рада на вођењу случаја, преиспитивање одлука суда о одузимању пословне способности, лица којима је истекао период од три године када им је пословна спобност одузета, прибављање личне документације за лица која су смештена у установе, достављање сагласности по захтеву стручних служби за лица под старатељсвтвом која су смештена у установама.

У мају месецу 2019.год. планира се редовна годишња ревизија, тј. преиспитивање услова за даље коришћење права на НСП (новчану социјалну помоћ).

Закључно са 2018. годином на евиденцији Градског Центра за социјални рад налази се 1201 породица, односно појединаца, корисника НСП-а, планира се за следећу годину више за око 100 породица, односно појединаца.

Закључно са 2018. годином на евиденцији Центра за социјални рад налази се 540 корисника права на додатак и увећани дадатак за негу и помоћ другог лица, планира се за више од око 5 за наредну годину.

Уложена је 65 жалба на првостепено решење, која је са списима предмета прослеђена Министарству рада, запошљавања, борачка и социјална питања као другостепеном органу то је углавном стандардни број жалби који се креће последњих неколико година, тако да је планиран и за наредну годину.

У току 2018 године овој служби за новчана давања поднето је 5983 захтева за једнократне помоћи који су 5951 позитивно решени. У 2019. год. планира се 6000 захтева за једнократну новчану помоћ.

У Служби за заштиту одраслих и старих лица укупно је задужено 586 захтева за 2018. и исти број се планира и у 2019. години.

Служба за заштиту деце и младих је у 2018. години имала 1086 нових захтева по којима је поступала за наредну годину планира се 1200 захтева. У 2018. год било је 131 дете или младих особа без адекватног родитељског старања на породичном смештају у 2019.год. планира се око 150 деце. 3 детета са посебним потребама тренутно се налази у установи социјалне заштите планира се смештај још највише за 2 детета у наредној години.

Планира се повећање број захтева у поступцима развода и поверавања деце у ванбрачним заједницама и значајано висок степен споразумних развода преко 50% од укупног броја захтева.

Интерни тим за насиље у породици и породичним односима је током 2018. године поступао у 469 пријава догађаја са елементима насиља у породици у складу са применом Закона о спречавању насиља у породици (Службени гласник, бр. 94/19). Тај број захтева је планиран и у наредној годину узевши у обзир да је у неколико прошлих година број захтева константно непромењив.

У свим пријављеним догађајима са елемeнтима насиља у породици у складу са проценом интензитета насиља планиране су редовне стручне активности: процене, планирања, психолошке стабилизације, информисања и саветодавно-терапијски рад.

Центар за социјални рад је у обавези да организује дежурство радника ван радног времена који су у сваком тренутку доступни и спремни да изађу на хитну и неодложну интервенцију и то ће бити обавеза и у 2019. Број укупних интервенција за 2018. год. Био је 461, планира се до 500 интервенција у наредној години. Највећи број захтева код интервенција ван радног времена односиће се на проблем насиља у породици, у нешто мањем броју биће заступљена малолетна лица пронађена без надзора или и мигранти у транзиту. Планира се највише интервенција у мају, а најмање у новембру, око 30-40 интервенција у току једног месеца.

У Центру за социјални рад постоји Дневни боравак за децу и омладину „Свети Трифун“ у оквиру њега постоје три одељења за децу са развојним сметњама укупно 26 детета користи ову услугу, у наредној години је планиран пријем 1-2 нових корисника.

У Центру постоји и геронто-сервис у коме је радно ангажовано у протеклој години 25 геронто-домаћица, а услугу овог сервиса је користило 110 лице, планира се рад у 2019. години у оквиру истих капацитета.

У наредној години у Центру се уводе две нове услуге социјалне заштите и то: саветовалиште за децу са проблемима у понашању и сервис личних пратиоца.

Канцеларија за новчана давања обављаће у току 2019. године послове у складу са законски предвиђеним актима и то:

Права и услуге у области социјалне заштите које обезбеђује Република Србија

* Новчану социјалну помоћ
* Додатак за помоћ и негу другог лица
* Увећани додатак за помоћ и негу другог лица
* Посебна новчана накнада
* Право на помоћ и оспособљавање за рад

Права и услуге у области социјалне заштите које обезбеђује град Јагодина

* Једнократна помоћ
* Право на бесплатан огрев
* Право на куповину књига и школског прибора
* Право на бесплатан превоз
* Право на бесплатан оброк у народној кухињи
* Право на погребне трошкове
* Право на новчану надокнаду за оболеле од малигних болести
* (Субвенције) помоћ у плаћању струје и воде за домаћинства.

Поред редовних послова из делокруга рада Центара за социјални рад, ова служба ће се трудити да кроз свакодневни рад пружи саветодавну помоћ како породицама, тако и појединцима и у другим видовима услуга социјалне заштите, ради побољшања, односно ублажавња ризика неповољних животних околности.

Постојаће сарадња са другим институцијама, нарочито са организацијама надлежним за послове запошљавања у спровођењу мера социјалне укључености радно способних корисника, као и учешћа у јавним радовима.

Служба за заштиту деце и младих обављаће у току 2019. године послове заштите деце и младих у складу са законски предвиђеним актима и то:

* смештај у установу социјалне заштите
* смештај у хранитељску породицу
* усвојење
* старатељство
* брачни спорови
* поремећени породични односи
* поремећаји у друштвеном понашању
* породична медијација
* саветодавни и терапијски стручни социјални рад
* спроводити поступак посредовања – медијације у породичним односима (мирење или нагодба)
* достављати налаз и стручно мишљење, на захтев суда, у парницама у којима се одлучује о заштити права детета или о вршењу, односно, лишењу родитељског права;

ДИРЕКТОР

Бисерка Јаковљевић